**Paskaidrojuma raksts**

**Rīgas domes saistošajiem noteikumiem “Grozījumi Rīgas domes 2024. gada 28. augusta saistošajos noteikumos Nr. RD-24-294-sn “Par līdzfinansējumu dzīvojamo māju uzturēšanai un modernizēšanai Rīgā””**

*(projekts)*

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**Saskaņā ar likuma “Par palīdzību dzīvokļa jautājumu risināšanā” 27.2 panta otrās daļas 8. punktu un šā panta piekto daļu, pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu patvertnes izveidei dzīvojamā mājā iedzīvotāju patvēruma nodrošināšanai. Kārtību, kādā tiek sniegta šā panta otrajā daļā minētā palīdzība, un palīdzības apmēru nosaka pašvaldība savos saistošajos noteikumos.Grozāmo saistošo noteikumu uzbūve paredz iespēju papildināt projektu veidu kopu ar papildu projektu veidiem, paredzot speciāli noteiktus līdzfinansējuma apmērus, ar to pilnvērtīgāk realizējot Pašvaldību likuma 4. panta otrās daļas 10. punktā norādīto autonomo funkciju. Realizējot likuma “Par palīdzību dzīvokļa jautājumu risināšanā” 27.2 panta otrās daļas 8. punkta deleģējumu, ar saistošajiem iepriekš minētā projektu veidu kopa ir papildināta ar jaunu projektu veidu – patvertnes projektu.Rīgas valstspilsētas pašvaldības (turpmāk arī – pašvaldība) iestādes apstiprina projektus objektiem, kuri pēc pārbūves ir atzīstami par patvertnēm atbilstoši to ārējo normatīvo aktu prasībām, kuriem ir hierarhiski augstāks juridiskais spēks. Analoģiski patvertnes projekta īstenošanas ietvaros atbalstāmas darbības ir telpas pārbūvei par patvertni saskaņotie būvdarbi.Mērķa sasniegšanai nav piemērojamas alternatīvas, kas neparedz tiesiskā regulējuma izstrādi, jo šāds risinājums būtu pretrunā ar likuma atrunas principu. Pilnvarojums izdot saistošos noteikumus, nosakot pašvaldības atbalsta piešķiršanas kārtību patvertnes izbūvei vai ierīkošanai un aprīkošanai, ir nepieciešams, jo personas tiesības prasīt un saņemt atbalstu no pašvaldības nosakāmas ārējā normatīvā aktā. |
| **2. Fiskālā ietekme uz pašvaldības budžetu, iekļaujot attiecīgus aprēķinus** Projekti tiks līdzfinansēti, ja Rīgas dome atbalstīs to īstenošanai nepieciešamo naudas līdzekļu piešķiršanu, apstiprinot pašvaldības kārtējā saimnieciskā gada budžetu, ievērojot, ka pašvaldības Īpašuma departamentam papildus ir nepieciešama viena projekta vadītāja štata vieta uz katriem līdzfinansējuma 200`000 *euro*, koplānots izlietot patvertnes projektu līdzfinansēšanai. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**Ņemot vērā notikušās un sagaidāmās izmaiņas normatīvajos aktos, saistošie noteikumi paplašina modernizējamo dzīvojamo māju loku pašvaldības administratīvajā teritorijā ar mājām, kuru kopīpašnieki par prioritāti izvēlas personīgo drošību. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**Saistošo noteikumu piemērošanos jautājumos kompetentās iestādes ir pašvaldības Īpašuma departaments (turpmāk ­– departaments) un Rīgas domes Pilsētvides attīstības un kvalitātes komisija (turpmāk – komisija).Saistošo noteikumu ietvaros īstenojamās procedūras galvenie posmi ir:- konkursa nolikuma projekta sagatavošana, apstiprināšana un publicēšana;- privātpersonu sagatavotu konkursa projektu iesniegšana iestādē nolikumā noteiktajā termiņā; - projektu pieļaujamības novērtēšana un atbilstoši konkursa nolikumā iekļautajiem kritērijiem nepieļaujamo projektu noraidīšana ar komisijas lēmumu;- pieejamā budžeta ietvaros un atbilstoši departamenta administratīvai kapacitātei pieļaujamo projektu apstiprināšana ar komisijas lēmumu;- līguma par līdzfinansētu (apstiprinātu) projektu noslēgšana un projekta īstenošana atbilstoši tā nosacījumiem;- līguma par līdzfinansētu (apstiprinātu) projektu izpildes dokumentācijas iesniegšana un tās izvērtēšana departamentā un akcepta gadījumā līdzfinansējuma maksājuma saņemšana.Kā privātpersonu, tā arī pašvaldību izmaksas ir saistītas ar līdzfinansējuma konkursu ietvaros iesniegto projektu administrēšanu. Privātpersonu gadījumā tās ir nebūtiskas, jo projekta saturu pamatā veido projektēšanas ietvaros sagatavoti dokumenti, kuru sagatavošanas pienākums izriet no būvniecību un civilās aizsardzības pārvaldīšanu regulējošajiem normatīvajiem aktiem.Pašvaldības izmaksas ir atkarīgas no konkursa ietvaros iesniegto un pēc apstiprināšanas administrējamo projektu skaita. |
| **5. Ietekme uz pašvaldības funkcijām un cilvēkresursiem**Saistošie noteikumi ir vērsti uz Pašvaldību likuma 4. panta pirmās daļas 10. punktā minētās pašvaldības autonomās funkcijas izpildi.Šajos saistošajos noteikumos paredzētais pakalpojums tiek administrēts kopīgas budžeta programmas, kas nodrošina finansējumu arī mājokļu modernizēšanai, sakrālā mantojuma objektu un atsevišķu vēsturisko būvju saglabāšanai pašvaldības administratīvajā teritorijā, ietvaros. Ņemot vērā minēto, pakalpojuma administrēšanai nepieciešamo personālu nosaka atbilstoši programmā piešķirtā budžeta finansējuma apmēram un noteiktajām prioritātēm, kā arī jaunajam pakalpojumam nodrošināmi papildu cilvēkresursi. |
| **6. Izpildes nodrošināšana**Saistošo noteikumu izpildi nodrošinās departaments un komisija. |
| **7. Prasību un izmaksu samērīgums pret ieguvumiem, ko sniedz mērķa sasniegšana**Saistošajos noteikumos izvirzītās prasības atbilst augstāka juridiskā spēka normatīvajam aktam. Saistošie noteikumi neparedz papildu ierobežojumus privātpersonām, tādējādi nav nepieciešams veikt samērīguma pārbaudi. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**Saistošo noteikumu projekts tika nodots sabiedrības viedokļa noskaidrošanai pašvaldības tīmekļvietnes sadaļā <https://www.riga.lv/lv/saistoso-noteikumu-projekti>. |